Macsådaedje di Stif

Li macsådaedje di Stif u massake di Setif, c' est ene touwreye di Francès pa des revinteus aldjeryins, shuvowe d' ene rivindje pa l' årmêye francesse so les djins di Stif (Setif)Li «é» di l' ortografeye francesse ni respond nén a ene voyale e l' arabe aldjeryin, la k' li prumire cossoune est sovint avou on soucoun (dj' ô bén k' i gn a nén ddja on chwa avou l' cossoune d' après)., mins eto di Guelma et Kherrata.

Ces etrevéns la s' passît do 8 di may å 26 di djun 1945.

On pout dire ki c' esta l' prumî ake del guere di dislaxhaedje di l' Aldjereye. 

 Cotoû 
Après l' årmistice del guere di 40, les Aldjeryins — k' i gn aveut bråmint d' zels dins l' årmêye francesse, poy ki c' esteut on dpårtumint del France — fijhît des nouzomes metingues di djoye. Ces metingues la estént otorijhîs, mins on n' î pleut håyner ki des drapeas francès. 

Mins, a Stif, gn ava on djonnea d' 26 ans ki poirtéve on drapea aldjeryin. Ey on policî ki n'  a rén trové d' mî ki d' el dischinde d' on côp d' fuzik. Ça a stî l' kimince d' on bardouxha ki s' a stindou a tot l' dipårtumint d' Constantene.

 Nombe di touwés 
Al fén des féns, n a yeu cint et deus (102) Uropeyins d' touwésCome e macsådaedje di Wed Zem, å Marok, les revinteus ni waitént nén l' nåcionålté des colons, Francès u nén Francès.

Li nombe di moirts aldjeryins est todi e l' kession. Les chifes d' adon des Francès, c' esteut 1 165 djins. Pus tård, li govienmint aldjeryin riprinda l' chife des revinteus d' adon:  45.000 touwés. Les istoryins cåznut di cénk a trinte meye moirts, çou ki fwait ene mo lådje fortchete.

 Pî-notes 

Categoreye:Rascråwes uminnes
Categoreye:Colnijhaedje
Categoreye:France
Categoreye:Aldjereye